Regulament de desfășurare

Tabăra de Vară Pentru Liceeni “DevelopMe”

Prima ediție 2022

**Regulamentul următor este destinat pentru buna desfășurare a Taberei de Vară Pentru Liceeni “DevelopMe”, Prima ediție 2022. Următoarele reguli sunt concepute pe baza situațiilor posibile la care ne putem aștepta în cadrul unei tabere.**

**Art 1. Înscrierea și selecția participanților**

1. Perioada de înscrieri în Tabără de Vară Pentru Liceeni “DevelopMe” este 31 Martie - 1 Mai.
2. Înscrierea participanților se face completând formularul de înscriere de pe site: <https://devme.lsaciasi.ro/>
3. Selecția participanților se va face pe baza răspunsurilor din formularul de înscriere, dar și printr-un interviu online/telefonic.
4. În urma selecției, organizatorii vor afișa lista cu cei 30 de participanți admiși.
5. Confirmarea locului în tabără de către participant se va face prin plata taxei de participare și completarea documentelor necesare pana la data stabilita de organizator.

**Art 2. Desfășurarea taberei**

În 2022 se va desfășura prima ediție a taberei de vară „DevelopMe(DevMe)”, tabără ce își propune să unească elevi dornici de socializare și de a pătrunde în acest mediu universitar dinainte de a-și alege o facultate.

În cadrul acestei tabere principalele activități care vor fi desfășurate sunt cursuri de specialitate la facultate din diverși ani universitari, dar și diferite activități menite să le dezvolte spiritul competitiv, capacitatea de a socializa și de a lucra în echipă, capacitatea de a organiza/planifica diverse evenimente, creativitatea și încrederea în sine.

Tabăra va avea loc pe o perioada de o săptămână și ne propunem să avem un număr de 30 de participanți. Aceștia vor avea un program tipic studentesc, cu ore de dimineața, cursuri de luni pana vineri, nelipsita mancare de la cantina și nu în ultimul rand: Examenul Final.

Pe lângă acestea, printre activitățile propuse vor fi incluse vizite la firme din domeniu, simularea unui eveniment marca LSAC, dar și multe altele menite să le dezvolte tot felul de aptitudini.

**Art 3. Obligațiile participanților**

1. Participanții au obligația **de a purta ecusonul** atribuit la începutul taberei pe durata activităților cât și pe durata timpului liber, în afara camerei de cămin.
2. Participanții au obligația **de a respecta calendarul de activități** al Taberei de Vară Pentru Liceeni “DevelopMe”.
3. Participantii au obligația **de a respecta indicațiile organizatorilor, a coordonatorilor și a profesorilor** (în cadrul orelor de curs/laborator). *Nerespectarea acestora duce la sancționarea elevului (vezi Art 5)*.

**Art 4. Cazare și Masa**

Pe parcursul desfășurării taberei Taberei de Vară Pentru Liceeni “DevelopMe”, atât participanții cât și voluntarii vor avea cazare în căminele din campusul studențesc Tudor Vladimirescu și abonament la cantină.

Pe durata prezenței în cămin/cantină, participantii sunt obligați să respecte regulamentele interne. (<https://campus.tuiasi.ro/ghidul-studentului/>).

**Art 5. Sancțiuni**

**Organizatorii Taberei de Vară Pentru Liceeni “DevelopMe”** vor avea la dispoziție un sistem de avertisment/sancționare a participanților.

Înainte de a da sancțiunea participantului, se va discuta cu acesta, cât și cu organizatorul care este înștiințat în legătură cu incidentul.

Aceste sancțiuni vor fi aduse în urma nerespectării regulamentului și a indicațiilor organizatorilor după cum urmează:

1. **Sancțiunea de tipul *“Cei 7 ani de acasă”*:** (4 avertismente de acest tip duc la excluderea din program)
   1. Nerespectarea programului și/sau a indicațiilor organizatorilor;
   2. Nerespectarea regulamentelor interne ale spațiilor în care se desfășoară activitățile (cămin, cantină, facultate, etc.).
2. **Sancțiunea de tipul *“Pe maidan era mai bine”*:** (2 avertismente de acest tip duc la excluderea din program)
   1. Consum de alcool - în camin, cantină, facultate;
   2. Comportament neadecvat și agresiv;
   3. Atac verbal (injurii, bullying) față de alte persoane (participanți, organizatori , voluntari, etc.);
   4. Părăsirea activităților sau a spațiului în care se desfășoară programul fără înștiințarea și consimțământul organizatorului/responsabilului de grup.
3. **Sancțiunea de tipul *“Vine Garda”*:**(1 avertisment de acest tip duce la excluderea din program)
   1. Comportament agresiv ce duce la altercații verbale și fizice față de ceilalți participanți sau organizatori;
   2. Relații intime în public sau cămin;
   3. Incidente ce duc la intervenția poliției;
   4. Comercializare, detinerea sau consumul de substanțe psihoactive (stupefiante);
   5. Furt sau tentativă de furt;
   6. Deținerea de arme albe sau de foc.

**Art 6. Eliminarea din tabăra a participantului**

Organizatorii pot elimina participanți din tabara dacă pe parcursul desfășurării activităților depășește numărul de sancțiuni permise (***vezi ART 5***).

În funcție de gravitatea faptelor va fi contactat părintele participantului și/sau organele de poliție.

**Art 7. Returnarea taxei de înscriere se poate face doar în următoarele situații:**

1. Participantul renunță la locul din tabără și anunță organizatorii cu minim 14 zile înainte de startul Taberei;
2. Anularea/amânarea taberei de către organizatori.

**Art 8. Forța majoră**

Organizatorii au libertatea de a anunța părinții și de ai suna la orice ora, indiferent de zi, în cazul în care aceștia consideră că este necesar.